Video: Sjinese seun in sneeu ontketen herrieFoto: Facebook ŉ Video wat wys hoe ŉ vierjarige Sjinese seuntjie se ouers hom dwing om in sy onderbroek in ysige weer deur die sneeu te hardloop het sosialemedia-gebruikers ontstoke. Die pa het volgens berigte probeer om sy seun te leer om glo sterk en gesond te wees. Die video het sosiale gebruikers egter ontstoke en het opnuut vrae laat ontstaan oor Sjinese ouerskap en die streng metodes wat hulle gebruik. Die pa het glo tydens ŉ onderhoud gesê hy en sy gesin was met vakansie in New York verlede maand toe die video gemaak is. Die temperatuur was glo -13°C ten tyde van die verfilming. Die pa sê hy het sy seun probeer leer om sterk te wees aangesien hy twee maande vroeg gebore is en gesondheidsprobleme het. WAARSKUWING: Die video kan sensitiewe kykers ontstel